Címzett: PTT Tagjai, a Kamara elnöke, Szakmai Alelnöke, az Oktatási alelnöke, valamint a Tagozat Szakértői Csoportjának tagjai

Kedves Könyvvizsgáló Kollega, Pénz és Tőkepiaci Tagozati Tag Társunk!

Tárgy: Meghívó a Pénz- és Tőkepiaci Tagozat taggyűlésére

Tagozatunk soron következő szakmai konferenciával egybekötött taggyűlését a következő időpontban és helyszínen tartjuk, melyre ezúttal meghívjuk.

**A PTT taggyűlésének időpontja: 2015. december 9. (szerda) 11.30 óra**

**A PTT taggyűlésének helyszíne: Villányi Úti Konferenciaközpont 300-as előadóterem (1113 Budapest Villányi út 11-13)**

A PTT taggyűlése határozatképes, ha a tagok legalább 50%-a + 1 fő jelen van. Ha a fent meghirdetett időpontban a gyűlés nem határozatképes, akkor ugyanarra a helyszínre, ugyanarra a napra 12.30 órára, változatlan napirenddel a gyűlés újra összehívásra kerül. Az újra összehívott gyűlés a jelenlévők létszámától függetlenül határozatképes.

Napirendi pontok:

1. A jegyzőkönyvvezető és a jegyzőkönyv hitelesítő megválasztása
2. Beszámoló a tagozati munkáról és az előttünk álló feladatokról
3. A tagozat 2016. január 1-től felálló elnökségének megválasztása
4. Egyebek

A napirendi pontokhoz tartozó anyag a kamara (tagozat) honlapjáról a taggyűlés előtt egy héttel letölthető. A formális taggyűlés után a (vagy ha a taggyűlés az eredetileg meghirdetett időpontban határozatképtelen, akkor a taggyűlés előtt) a jelenlévők külön meghirdetett (lásd és jelentkezés: [www.mkvk.hu](http://www.mkvk.hu)) a kötelező kamarai oktatás speciális kreditpontos napjába 2 kredit ponttal bíró szakmai előadásokat hallgathatják meg a jelenlévők.

**Figyelem! A szakmai programokra (külön a délelőtti, és külön a délutáni előadásokra) ezen taggyűléstől meghívótól függetlenül jelentkezni kell!**

Tájékoztatjuk, hogy a jelen, postai úton továbbított meghívónkat csak azon tagtársainknak továbbítottuk, akik nem rendelkeznek e-mail címmel. Az e-mail címmel rendelkező tagtársaink jelen meghívót e-mailben kapták meg.

Megjelenésére feltétlenül számítunk!

Budapest, 2015. november 11.

Agócs Gábor

*a PTT Elnöke*